Earedoktoraat

In earedoktoraat (Latyn: doctoratus honoris causa) is in doktoraat of akademyske titel dy't ferliend wurdt oan persoanen dy't in útsûnderlike prestaasje levere hawwe yn 'e wittenskip, sûnder dat dêroer in proefskrift skreaun is. Likefolle komt it foar dat earedoktoraten takend wurde foar net-akademyske prestaasjes, bygelyks yn 'e literatuer, de skiene keunsten, de polityk of op maatskiplik mêd. Ek dyjingen dy't al troch de "normale" wei in doktorstitel behelle hawwe troch in proefskrift te skriuwen, yn te tsjinjen en te ferdigenjen, kinne noch ien of mear earedoktoraten krije fan oare universiteiten, by wize fan bûtengewoan earbewiis foar wat hja op akademysk terrein út 'e wei set hawwe. Faak wurde soksoarte earedoktoraten útrikt by feestlike gelegenheden.

Kategory:Underskieding
Kategory:Universiteit